**Spoštovani učenci in starši!**

Neprijetne okoliščine so nas prisilile, da znanje podajamo in sprejemamo na drugačen način. Takšne izkušnje nas pa lahko obogatijo in spodbudijo, da še bolj cenimo in varujemo naše zdravje.

Prvi teden ste imeli veliko dela s šolskimi obveznostmi. Upam, da ste delali sproti in da vam je bilo zanimivo.

Tudi pri usposabljanju za kolesarski izpit ne smemo preveč obstati. Svetujem vam, da večkrat obiščete spletno stran SIO.SI. Spletna stran je v tem času malo spremenjena. Iščite spletno učilnico »Kolesar« ali »Kolesarski izpiti in tekmovanja«.

Učenci! K reševanju testnih pol na «Simulaciji izpita« povabite starše ali stare starše. Radi vam bodo pomagali in malo obnovili, včasih že malo pozabljena, znanja cestno prometni predpisov.

Vsakih nekaj dni vam bom v učilnici 4.r pripravila delo - enkrat resno, drugič malo manj. UL natisnite, rešite in nalepite v zvezek.

Iz **PRIMOTEHNE d.o.o** pa so nam sporočili, da sproščajo uporabo spletne učilnice »**eCPP.si**«(prej je bila plačljiva), kjer lahko dostopate do vse interaktivnih gradiv in vsebin S kolesom v šolo.

Postopek prijave/registracije:

1. Potrebno si je ustvariti račun. Desno zgoraj v zelenem traku je napis(Prijava). Kliknite na Prijava in odprla se vam bo stran za prijavo. Prijavite se s klikom na gumb« Ustvari nov račun«.
2. Na vpisan email boste dobili potrditveni mail s povezavo, katero je treba odpreti. S tem ste tudi aktivirali račun.
3. Potem se je treba s tem računom prijaviti na isti strani.
4. Po uspešni prijavi vam bo desno zgoraj v zeleni vrstici pisalo vaše ime. Nato izberite kategorijo **KOLESARJI**.
5. Po izbiri kategorije se vam bo odprla nova stran, kjer izberete prvo možnost **BREZPLAČNI DOSTOP-ŠOLSKO LETO 2019/2020.**

Želim vam, da ostanete zdravi. Resnično upam, da ta izkušnja vsem nam kmalu postane le še oddaljen spomin. Če želite, pa mi lahko kaj poveste, vprašate, ali pa kar tako pišete na alenka.tesanovic@os-dobrna .si

Lep pozdrav vsem! **☺**